Source: http://docplayer.hu/16354744-A-gondnokrendeles-tehat-lehetett-egyfelol-allando-vagy-ideiglenes-masfelol-pedig-cselekvokepesseget-erinto-vagy-azt-nem-erinto-jellegu.html
Timestamp: 2018-06-24 23:18:26+00:00

Document:
A gondnokrendelés tehát lehetett egyfelől állandó, vagy ideiglenes, másfelől pedig cselekvőképességet érintő, vagy azt nem érintő jellegű. - PDF
Download "A gondnokrendelés tehát lehetett egyfelől állandó, vagy ideiglenes, másfelől pedig cselekvőképességet érintő, vagy azt nem érintő jellegű."
1 1 Süliné dr. Tőzsér Erzsébet 1 A személy vagyonjogi jognyilatkozatainak érvényessége az ellene cselekvőképességet érintő gondnokság alá helyezés iránt indított perre tekintettel elrendelt zárlat hatálya alatt A személyi és családjogon belül a cselekvőképesség jogintézménye, és ehhez kapcsolódóan az ügyei vitelére bármely okból képtelen személy jogi védelmére vonatkozó jogszabályi rendelkezések a római jog óta ismertek, köztük a gondoskodással, felügyelettel járó közhivatali tevékenységnek minősülő gondnokság intézménye is. A gyámság és a gondnokság közti számtalan különbség közül, mint alapvető, elsősorban kiemelendő az, hogy a gondnokság szemben a mindig tartós jellegű gyámsággal mindenkor lehetett eseti jellegű is, és nem csupán a cselekvőképesség hiánya, vagy korlátozott volta, hanem távol levő, vagy ügyei vitelében más okból akadályozott, egyébként cselekvőképes személy esetében is biztosította a haladékot nem tűrő esetekre a szükséges teendők ellátását. A gondnokrendelés tehát lehetett egyfelől állandó, vagy ideiglenes, másfelől pedig cselekvőképességet érintő, vagy azt nem érintő jellegű. A gondnokság alá helyezés iránt folyamatban lévő peres eljárás alatt az eljárás alá helyezett vagyonára vonatkozóan zárlat elrendelésére, illetve a vagyon kezelése érdekében zárgondnok kinevezésére vonatkozó jogi szabályozás történetét a jelen esetben szükségtelennek tartom teljes körűen feltárni. Megemlítendő azonban, hogy a gyámsági és gondnoksági ügyek rendezéséről szóló 1877: XX. tc. némely intézkedéseinek módosításáról és pótlásáról szóló 1885: VI. tc. már lehetővé tette a bíróság részére azt, hogy az ítélet hozatala előtt bármikor zárlatot rendeljen el hitelt érdemlő olyan körülmények igazolása esetén, amelyekből a gondnokság alá helyezés esetének fennforgása valószínűséggel következtethető, és a késedelem veszéllyel jár. A zárgondnok kinevezése és a zárlat foganatosítása már ekkor is a gyámhatóság hatáskörébe tartozott. E törvény 9. -a alapján a zár alá helyezett vagyon kezelésére, a zárgondnok jogaira és kötelességeire, kinevezésére és elmozdítására, valamint számadásaira és díjaira az 1877: XX. tc-nek a nagykorúak gondnokságára vonatkozó rendelkezései voltak alkalmazandók a dolog természetének megfelelően. Az 1877: XX. tc. vagyonkezelésre vonatkozó szabályai pedig részletesen előírták azt, hogy a leltár mellett átvett vagyonból a gondnok mely ingóságokat, illetve jogviszonyra vonatkozó fontos okiratokat köteles a gyámhatóságnak átadni, ezt meghaladóan pedig a törvény a gondnokot a vagyon kezelésére jogosította fel. A vagyonkezelés kereteit akként határozta meg, hogy a kezelés folytán a törzsvagyon értékében, s távolabb időbeni jövedelmezőségében ne csonkíttassék. 1 A szerző a Debreceni Ítélőtábla tanácselnöke.
2 2 A földbirtok esetében megengedte a haszonbérbe adást, mégpedig nyilvános árverés, írásbeli ajánlat, vagy mindkettő útján, illetve azt is, hogy a gondnok bizonyos feltételek fennállása esetén házilag is kezelhesse a vagyont, ehhez azonban gyámhatósági jóváhagyást írt elő. Szladits Károly: A magyar magánjog című könyvének első kötetében, a személyi jogot tartalmazó részben szintén megemlítette az évi VI. törvénycikkben szabályozott e jogintézményt, azt óvó rendszabálynak, illetve Grosschmid nyomán cselekvőképességi zárlatnak tekintve. Utalt arra, hogy a polgári perrendtartásról szóló akkor hatályos 1911: I. tc. által érintetlenül hagyott 1885: VI. tc ai alapján a bíróság az ott felsorolt, és az előbbiekben ismertetett feltételek esetén bármikor zárlatot rendelhet el, amelyet a telekkönyvben fel kell jegyezni. A cselekvőképességi zárlatot kettős hatásúnak ítélte. Ezek egyike, hogy a gondnokság alá helyezendőnek a vagyona zárgondnoki kezelés alá kerül. Arra tekintettel pedig, hogy a bíróság gondnokság alá helyezést kimondó jogerős határozatának a gondnokolt cselekvőképességre visszaható hatálya van, a zárlat másik hatását abban látta, hogy annak kihirdetésével a gondnokság alá helyezendőnek időközi jogügyletei tekintetében a függőség jogi helyzete áll be, amely csak a gondnoksági eljárás megszűntével fordul bizonyosra. Más szóval a gondnokság alá helyezendőnek időközi jogügyletei (feltéve, hogy egyfelől azok kötésekor nem volt valósággal cselekvőképtelen, másfelől pedig nem olyan ügyletről van szó, amelyeket mint gondnokság alatt álló is önállóan megköthetne) a gondnokság alá helyezendő eljárás eredményétől mint törvényi feltételtől függnek, azok tehát a gondnokság elrendelése esetében hatálytalanokká, annak el nem rendelése esetében pedig hatályosakká válnak. Ha azonban a gondnokságot a bíróság véglegesen nem rendeli el, a zárgondnok (mint törvényes kényszer képviselő ) jogcselekményei (a gondnoki hatáskörének keretei között) mindenképpen érvényesek maradnak. A Ptk. hatályba lépésekor a zárlat elrendelésére vonatkozó jogszabályokat nem maga a törvénykönyv, hanem a hatályba lépéséről és végrehajtásáról szóló évi 11. számú tvr. (Ptké.) tartalmazta. A Ptk. akkor hatályos aiban a cselekvőképességet érintő gondnokságra vonatkozó előírásokhoz rendelten a Ptké. a 9. -ában mondta ki, hogy a cselekvőképességet érintő gondnokság alá helyezés iránt indított perben az alperes vagyonára bármelyik fél kérelmére zárlatot kell elrendelni, ha a gondnokság alá helyezés valószínűnek mutatkozik, és annak veszélye fenyeget, hogy az alperes a vagyont nem megfelelően kezeli, szükség nélkül megterheli, vagy elidegeníti. A (3) bekezdésében akként rendelkezett, hogy a zárgondnokot a gyámhatóság rendeli ki, egyébként a zárlatra a bírósági végrehajtás során elrendelt zárlat szabályait kell megfelelően alkalmazni. A Ptké. 9. -a (2) bekezdésének előírása szerint a zárlat elrendeléséről hirdetményt kellett kibocsátani, és azt 15 napra a bíróság, illetve az alperes lakóhelye szerint illetékes községi tanács hirdetőtáblájára ki kellett függeszteni. Kimondta továbbá a tvr., hogy a zárlat hatálya a hirdetménynek a bíróság hirdetőtáblájára történt kifüggesztését követő napon kezdődik. Ezzel párhuzamosan a Pp. akkor hatályos ának (3) bekezdése előírta, hogy a gondnokság alá helyezést be kell vezetni a gondnokoltakról a bíróság által vezetett betűsoros névjegyzékbe, az arról kibocsátott hirdetményt pedig a Ptké. szabályainak megfelelően ki kell függeszteni.
3 3 A (4) bekezdés ugyanakkor abban az esetben, ha a gondnokolt ellen már korábban zárlatot rendeltek el, az erre vonatkozó hirdetménynek a bíróság hirdetőtábláján való kifüggesztését követő napra visszamenőleg állapította meg a gondnokság alá helyezés hatályát is. A rendelkezések egybevetéséből azonban az következik, hogy a visszamenőleges hatály csak abban az esetben állt be, ha a per cselekvőképességet érintő gondnokság alá helyezéssel zárult. A Ptk-nak a cselekvőképességgel és a gondnoksággal kapcsolatos rendelkezéseit a november 1-jétől hatályos évi XV. törvény újraszabályozta. Az újraszabályozott II. Fejezet A Zárlat elrendelése és ideiglenes gondnokrendelés cím alatt tartalmazza a 18., 18/A. és 18/B. -okat, amelyek közül a 18. lényegében a korábbi feltételek fennállása esetére teszi lehetővé, és ezúttal már a gyámhatóság hatáskörébe utalva a perbe vont személy vagyonára a zárlat elrendelését, és ezzel egyidejűleg a zárgondnok kirendelését azzal, hogy a zárlatra, illetve a zárgondnok működésére a bírósági végrehajtásról szóló törvény biztosítási intézkedések végrehajtására vonatkozó fejezetének a rendelkezéseit kell megfelelően alkalmazni. A 18/A. az ideiglenes gondnokrendelés szabályait tartalmazza, amelyre vonatkozóan előírja a gyámhatóság részére, hogy a határozatában a Ptk ának (6) bekezdésében foglaltak közül meg kell jelölnie azokat az ügycsoportokat, amelyekben az ideiglenes gondnok járhat el az érintett személy helyett. Mindkét fajta gondnokrendelés esetén előírja továbbá, hogy a gyámhatóság az azt követő 8 napon belül köteles a gondnokság alá helyezési pert megindítani, a bíróság pedig legkésőbb a keresetlevél benyújtásától számított 30 napon belül a zárlatot, illetve az ideiglenes gondnokrendelést hivatalból köteles felülvizsgálni. A Pp. ugyanezen törvénnyel módosított ának rendelkezése előírja, hogy a bíróság 30 napon belül köteles a gyámhatóság által hozott intézkedés fenntartásának szükségességét megvizsgálni, ha indokolt, annak legfeljebb 30 nappal történő meghosszabbításáról rendelkezni, és ehhez képest a zárlatot a per jogerős befejezéséig hatályában fenntartani. A Ptk. rendelkezéseit módosító törvény indokolásából annyi állapítható meg, hogy a zárlat célja az érintett személy teljes körű vagyonának (ingó- és ingatlanvagyon, értékpapír, bankszámla, munkabér, nyugdíj, vagyoni értékű jogok stb.) védelme, és utalva a bírósági végrehajtásról szóló évi LIII. törvény (Vht.) X. Fejezetében, valamint a gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet (Gyer.) aiban foglalt rendelkezésekre, a zárgondnok feladataként szabja meg a vagyon rendes gazdálkodás szabályai szerinti kezelését, és ennek keretében az annak hasznosításáról való gondoskodást, az ingóságok őrzését, a pénz és egyéb értéktárgyak gyámhatósághoz való beszolgáltatását, annak érdekében, hogy azokat a gyámhatóság fenntartásos betétben, forint folyószámlán, vagy deviza számlán, illetve az értéktárgyak esetében az MNB-nél, kulturális javak esetében pedig az illetékes múzeumban letétbe helyezze.
4 4 A Vht. és a Gyer. hivatkozott rendelkezései afelől nem hagynak kétséget, hogy zárlat elrendelése esetében a védelem kizárólag az érintett személy vagyonára vonatkozik, szemben például az ideiglenes gondnokrendeléssel, amely a vagyoni érdekek mellett a személyt érintő érdekek védelmét kívánó helyzetekre is kiterjed, jóllehet az ideiglenes gondnok vagyonnal kapcsolatos jogai is korlátozhatóak. Miután a Gyer. számos esetben együtt szabályozza a zárlatra, illetve az ideiglenes gondnokrendelésre vonatkozó szabályokat, mindebből azt a következtetést kell levonni, hogy a zárlat és a zárgondnok kirendelése a vagyonkezelésre vonatkozóan a cselekvőképesség körébe tartozó jogokat von el az érintett személytől, következésképpen a zárlat is a cselekvőképességet érintő (ideiglenes) gondnokság egyik fajtájának tekintendő. A zárgondnok vagyonkezelési jogának kereteit a Vht. részletesen nem szabályozza. A Vht ának rendelkezéséhez fűzött kommentárok a rendes gazdálkodás szerinti kezelés körébe tartozóként jelölik a mezőgazdasági ingatlan megműveltetését, a termés betakarítását, értékesítését, a különböző biztosítási szerződések megkötését, a hasznot hajtó dolog hasznainak beszedését, de ugyanakkor a dolog hasznosítására vonatkozó intézkedések megtételét, így például ingatlan bérbeadását, vagy a bérleti jogviszony megszüntetését már nem sorolják ebbe a körbe. (A bírósági végrehajtás szabályainak magyarázata, Közgazdasági és Jogi Könyvkiadó Budapest oldal) Abból azonban, hogy a zárlat a cselekvőképességet érintő gondnokság egyik fajtája, következik, hogy a zárgondnok a rendes gazdálkodás szerinti vagyonkezelés körében végzett tevékenysége, illetőleg tett jognyilatkozatai során az érintett személy törvényes képviselőjeként jár el, jóllehet ez a törvényes képviseleti jog a fentiek szerint időben és tárgyi hatály szerint is korlátozott. A zárgondnokot egyébként a Pp ához fűzött valamennyi kommentárja is ilyenként minősíti, következésképpen perbeli képviseletre is jogosultnak kell tekinteni. Megállapítható ugyanakkor, hogy a zárgondnok jogköre a kifejtettekből következően bizonyosan nem terjed ki a vagyon feletti rendelkezési jog körébe tartozó, a Ptk ának (1) bekezdésében szabályozott egyes jogosítványokra, így a haszonszedés másnak való átengedésének, a dolog biztosítékul adásának, megterhelésének, de különösen nem az átruházásnak, továbbá ingó dolog esetén a tulajdonjoggal való felhagyásnak jogára, így az tartalmában leginkább a Magyar Nemzeti Vagyonkezelő Zrt. által az állami vagyonról szóló évi CVI. törvény 27. -ában szabályozottak szerint megköthető vagyonkezelési szerződésből eredő jogok és kötelezettségek körére hasonlít. A zárlatra, illetve a zárgondnokra vonatkozó fentiekben hivatkozott jogszabályi rendelkezésekből, az azokhoz fűzött indokolásokból, illetve kommentárokból levezethető tehát, hogy a zárlat tárgyi hatálya szűkebb körű az ideiglenes gondnokrendelésnél, minthogy az csak az érintett személy vagyonára terjed ki, következésképpen enyhébb fokozata a cselekvőképességhez tartozó egyes jogok elvonásának. Nem vitatható ugyanakkor, hogy a zárlat elrendelésének éppen az érintett személy védelmében alapvető célja az, hogy legkésőbb a gondnokság alá
5 5 helyezés iránti per jogerős befejezéséig biztosítsa az érintett személy vagyonának megőrzését, állagának megóvását, esetleges gyarapodását, és mindenképpen elkerülje a vagyon körében, vagy értékében bekövetkező csökkenést. A hivatkozott jogszabályok egyikéből sem derül ki egyértelműen az, hogy a vagyon feletti rendelkezési jog a zárlat hatálya alatt kit illet meg, a piacgazdaság mai viszonyai között azonban a forgalom sebessége és biztonsága mindenképpen megköveteli azt, hogy a vagyon feletti rendelkezés joga ne szüneteljen a zárlat hatálya alatt. Álláspontom szerint tehát a jelen gazdasági viszonyok és jogi szabályozás mellett semmiképpen sem alkalmazható az a korábbi szemlélet, mely szerint a zárlat elrendelésével a vagyont érintő jogügyletek terén függő jogi helyzet következik be. A Debreceni Ítélőtábla előtt Pf.II /2010. szám alatt folyamatban volt ügyben az érintett személy (alperes) még a gondnokság alá helyezés iránti per megindítása előtt eladta a lakóhelyéül szolgáló ingatlant, a kapott vételár a szerződés szerint arra az időre, amíg másik ingatlant nem vásárol, ügyvédi letétbe került. A gyámhatóság azonban a rokonok jelzése alapján zárlatot rendelt el az érintett személy vagyonára, így az ügyvédi letétbe helyezett készpénzre is, és annak őrzésére zárgondnokot rendelt. (A készpénz fenntartásos betétben történő elhelyezését azért nem írta elő, mert várható volt, hogy az érintett személynek a lakhatása megoldása érdekében rövid időn belül másik ingatlant kell vásárolnia). Az érintett személy már a zárlat hatálya alatt kötötte meg a másik ingatlan vételére az adásvételi szerződést, amelyben kötelezettséget vállalt a vételár letétbe helyezett összegből történő megfizetésére. Az adott jogi helyzetben eldöntendő kérdés volt az, hogy 1. az érintett személynek a vételár kifizetésére és az ingatlan tulajdonjogának megszerzésére vonatkozó jognyilatkozata létrehozta-e a szerződést, 2. avagy annak létrejötte a Ptk ának (1) bekezdésében foglaltak szerint csak jognyilatkozati kötöttséget eredményezett, és a szerződés csak a gyámhatóság utólagos jóváhagyásával tekinthető létrejöttnek, 3. az érintett személy ezen jognyilatkozatai a zárlatra tekintettel érvényesek-e, illetve 4. ha a jognyilatkozatok érvényesek és csupán a szerződés teljesítéséhez szükséges a zárgondnoknak a gyámhatóság általi feljogosítása a letétbe helyezett pénz vételár kifizetésére történő felhasználására. Ez esetben a feljogosítás hiánya az érvényesen létrejött szerződés lehetetlenülését eredményezi. A Ptk ának (2) bekezdésében foglalt utaló szabályban felhívott Vht-n kívül csak a évi XV. törvény már idézett indokolása jelöli meg a Gyer ainak rendelkezését is, mint amelyek a zárlat esetén alkalmazandóak, noha erről maga a jogi norma említést nem tesz.
6 6 A Gyer ának (1) bekezdése pedig akként rendelkezik, hogy a gyámhivatal a betétben elhelyezett pénz feletti rendelkezésre a törvényes képviselőt jogosíthatja fel. Erre tekintettel álláspontom szerint kizárólag a évi XV. törvény indokolásából ugyan, de eljuthatunk arra a következtetésre, hogy a zárlat hatálya alatt az érintett személynek a vagyon feletti rendelkezési jogot magában foglaló jognyilatkozata érvényesnek tekintendő, a szerződés teljesítésére azonban csak a gyámhatóságnak a törvényes képviselőt az ezzel kapcsolatos cselekményre feljogosító határozata alapján kerülhet sor. Álláspontom szerint tehát a kérdés a 4. pontban kifejtettek szerint oldandó meg.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság